ਸਿਰਲੇਖ: ਸਵੈ-ਇੱਛਾ ਮੌਤ 'ਤੇ ਦੂਜੇ ਮੁਲਕਾਂ 'ਚ ਕਾਨੂੰਨ ਕੀ ਹੈ ?\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਨਿਊਜ਼ ਏਜੰਸੀ ਪੀਟੀਆਈ ਮੁਤਾਬਕ ਫੈਸਲਾ ਸੁਣਾਉਣ ਵਾਲੇ ਪੰਜ ਜੱਜਾਂ ਦੇ ਬੈਂਚ ਦੀ ਪ੍ਰਧਾਨਗੀ ਸੁਪਰੀਮ ਕੋਰਟ ਦੇ ਮੁੱਖ ਜੱਜ ਦੀਪਕ ਮਿਸ਼ਰਾ ਕਰ ਰਹੇ ਸਨ।

ਇਸ ਬੈਂਚ ਵਿੱਚ ਜੱਜ ਏਕੇ ਸਿਕਰੀ, ਏਐੱਮ ਖਾਨਵਿਲਕਰ, ਡੀਵਾਈ ਚੰਦਰਚੁੜ ਅਤੇ ਅਸ਼ੋਕ ਭੂਸ਼ਨ ਸ਼ਾਮਿਲ ਸਨ।

ਸੁਪਰੀਮ ਕੋਰਟ ਦੇ ਇਸ ਬੈਂਚ ਨੇ ਕਿਹਾ, "ਲਾਇਲਾਜ਼ ਮਾਰੂ ਬਿਮਾਰੀ ਨਾਲ ਪੀੜਤ ਵਿਅਕਤੀ ਸੌਖੀ ਸਵੈ-ਇੱਛਾ ਮੌਤ ਲਈ ਵਸੀਅਤ ਕਰ ਸਕਦਾ ਹੈ।"

ਬੈਂਚ ਨੇ ਕਿਹਾ ਕਿ ਪੀੜਤ ਵਿਅਕਤੀ ਦਾ ਰਿਸ਼ਤੇਦਾਰ ਜਾਂ ਮਿੱਤਰ ਇਸ ਵਸੀਅਤ ਨੂੰ ਅੱਗੇ ਵਧਾ ਸਕਦਾ ਹੈ ਤਾਂ ਜੋ ਮੈਡੀਕਲ ਬੋਰਡ ਇਸ 'ਤੇ ਵਿਚਾਰ ਕਰ ਸਕੇ। 

ਸੁਪਰੀਮ ਕੋਰਟ ਨੇ ਕਿਹਾ ਕਿ ਇਸ ਸੰਬੰਧ ਵਿੱਚ ਜਾਰੀ ਕੀਤੇ ਗਏ ਦਿਸ਼ਾ ਨਿਰਦੇਸ਼ ਕਾਨੂੰਨ ਬਣਨ ਤੱਕ ਲਾਗੂ ਰਹਿਣਗੇ। 

ਸੁਪਰੀਮ ਕੋਰਟ ਦੇ ਮੁੱਖ ਜੱਜ ਨੇ ਫ਼ੈਸਲਾ ਸੁਣਾਉਣ ਵੇਲੇ ਕਿਹਾ ਕਿ ਇਸ ਮਾਮਲੇ 'ਤੇ ਬੈਂਚ ਦੇ ਜੱਜਾਂ ਵੱਲੋਂ ਚਾਰ ਵੱਖ-ਵੱਖ ਵਿਚਾਰ ਪੇਸ਼ ਕੀਤੇ ਗਏ। 

ਆਮ ਸਹਿਮਤੀ ਨਾਲ ਇਹ ਫ਼ੈਸਲਾ ਲਿਆ ਗਿਆ ਕਿ ਸੌਖੀ ਸਵੈ-ਇੱਛਾ ਮੌਤ ਦੀ ਆਗਿਆ ਦਿੱਤੀ ਜਾਣੀ ਚਾਹੀਦੀ ਹੈ। 

ਉਨ੍ਹਾਂ ਕਿਹਾ ਕਿ ਪੀੜਤ ਵਿਅਕਤੀ ਨੂੰ ਲਗਾਤਾਰ ਦੁੱਖ ਸਹਿਣ ਕਰਨ ਲਈ ਨਹੀਂ ਛੱਡਣਾ ਚਾਹੀਦਾ ਜਦੋਂ ਉਸ ਵਿੱਚ ਜਿਊਣ ਦੀ ਇੱਛਾ ਨਾ ਹੋਵੇ। 

ਕਿਸਨੇ ਪਾਈ ਸੀ ਅਰਜ਼ੀ?

ਕਾਮਨ ਕਾਜ਼ ਨਾਮ ਦੀ ਇੱਕ ਗੈਰ ਸਰਕਾਰੀ ਸੰਸਥਾ ਵੱਲੋਂ ਦਿੱਤੀ ਗਈ ਇੱਕ ਲੋਕ ਹਿੱਤ ਅਰਜੀ ਤੇ ਸੁਣਵਾਈ ਦੌਰਾਨ ਅਦਾਲਤ ਨੇ ਇਹ ਫੈਸਲਾ ਸੁਣਾਇਆ।

ਸੰਸਥਾ ਦੇ ਵਕੀਲ ਦੀ ਸੀਨੀਅਰ ਰਿਸਰਚ ਐਨਲਿਸਟ ਅਨੁਮੇਹਾ ਝਾ ਨੇ ਆਪਣੀਆਂ ਮੰਗਾਂ ਬਾਰੇ ਦੱਸਿਆ,

"ਅਸੀਂ ਚਾਹੁੰਦੇ ਹਾਂ ਕਿ ਕਿਸੇ ਵੀ ਇਨਸਾਨ ਨੂੰ ਹੋਸ਼-ਹਵਾਸ ਵਿੱਚ ਆਪਣੀ ਲਿਵਿੰਗ ਵਿਲ ਭਾਵ ਕਿ ਇੱਛਾ-ਮੌਤ ਲਈ ਵਸੀਅਤ ਲਿਖਣ ਦਾ ਅਧਿਕਾਰ ਮਿਲੇ। ਜੇ ਉਹ ਭਵਿੱਖ ਵਿੱਚ ਗਹਿਰੇ ਕੌਮੇ ਵਿੱਚ ਚਲੇ ਜਾਂਦੇ ਹਨ ਜਾਂ ਕਿਸੇ ਅਜਿਹੀ ਬੀਮਾਰੀ ਦਾ ਸ਼ਿਕਾਰ ਹੋ ਜਾਂਦੇ ਹਨ ਕਿ ਉਹ ਠੀਕ ਨਹੀਂ ਹੋ ਸਕਦੇ ਤਾਂ ਉਨ੍ਹਾਂ ਨੂੰ ਆਰਟੀਫੀਸ਼ੀਅਲ ਲਾਈਫ਼ ਸਪੋਰਟ ਸਿਸਟਮ ਨਾਲ ਜਿਉਂਦੇ ਨਾ ਰੱਖਿਆ ਜਾਵੇ। ਬਲਕਿ ਉਨ੍ਹਾਂ ਨੂੰ ਕੁਦਰਤੀ ਰੂਪ ਵਿੱਚ ਸਨਮਾਨ ਨਾਲ ਮਰਨ ਦਿੱਤਾ ਜਾਵੇ।"

ਪੈਸਿਵ ਯੂਥੇਨੇਸ਼ੀਆ ਦੀ ਪਹਿਲਾਂ ਵੀ ਆਗਿਆ ਦਿੱਤੀ ਗਈ ਸੀ

40 ਸਾਲ ਤੋਂ ਲਾਈਫ਼ ਸਪੋਰਟ ਸਿਸਟਮ ਦੇ ਸਹਾਰੇ ਜਿੰਦਾ ਰਹੀ ਮੁੰਬਈ ਦੀ ਨਰਸ ਅਰੁਣਾ ਸ਼ਾਨਬਾਗ ਦੇ ਮਾਮਲੇ ਵਿੱਚ ਅਦਾਲਤ ਨੇ 7 ਮਾਰਚ ਨੂੰ ਪੈਸਿਵ ਯੂਥੇਨੇਸ਼ੀਆ ਦੀ ਇਜਾਜ਼ਤ ਦੇ ਦਿੱਤੀ ਸੀ।

ਕੇਂਦਰ ਸਰਕਾਰ ਨੇ ਵੀ ਡਰਾਫਟ "ਮੈਡੀਕਲ ਟਰੀਟਮੈਂਟ ਆਫ਼ ਟਰਮਿਨਲੀ ਇਲ ਪੇਸ਼ੈਂਟ( ਪ੍ਰੋਟੈਕਸ਼ਨ ਆਫ ਪੇਸ਼ੈਂਟ ਐਂਡ ਮੈਡੀਕਲ ਪ੍ਰੋਫੈਸ਼ਨਲ) ਬਿਲ 2016" ਵਿੱਚ ਪੈਸਿਵ ਯੂਥੇਨੇਸ਼ੀਆ ਦੀ ਗੱਲ ਕੀਤੀ ਸੀ ਪਰ "ਲਿਵਿੰਗ ਵਿਲ" ਦੀ ਗੱਲ ਨਹੀਂ ਸੀ ਕੀਤੀ।

12 ਅਕਤੂਬਰ ਨੂੰ ਹੋਈ ਆਖ਼ਰੀ ਸੁਣਵਾਈ ਵਿੱਚ ਵੀ ਸਰਕਾਰ ਨੇ ਦੁਰ ਵਰਤੋਂ ਗੁੰਜਾਇਸ਼ ਹੋਣ ਕਰਕੇ ਲਿਵਿੰਗ ਵਿਲ ਦਾ ਵਿਰੋਧ ਕੀਤਾ ਸੀ।

ਕਿੰਨੇ ਕਿਸਮ ਦੀ ਹੁੰਦੀ ਹੈ ਇੱਛਾ-ਮੌਤ?

ਇਹ ਦੋ ਪ੍ਰਕਾਰ ਦੀ ਹੁੰਦੀ ਹੈ-

ਪੈਸਿਵ ਯੂਥੇਨੇਸ਼ੀਆ ਰਾਹੀਂ- ਕੋਈ ਮਰੀਜ ਵੈਂਟੀਲੇਟਰ ਤੇ ਹੋਵੇ ਭਾਵ ਉਸਦਾ...